અરવલ્લી જીલ્લા એકતા મંચના સદસ્યોએ જીલ્લા કલેકટર અમૃત્તેશ ઔરંગાબાદકર ને આવેદનપત્ર આપી જણાવ્યું હતું કે જીલ્લાના મેઘરજ તાલુકાના અંતરિયાળ ગ્રામ્ય વિસ્તારોમાં ઉનાળામાં પીવાના પાણીની ભારે તંગી રહેતા અને ખેતી માટે ભૂગર્ભ જળ ઊંચા આવે તે માટે નદી-નાળા પર ચેકડેમ બનાવવામાં આવેની માંગ વારંવાર કરવા છતાં માંગ નહિ સંતોષાતા સાત ગામના લોકોએ રમાડ ગામે શ્રમદાન થકી ચેક બનાવતા રાજ્ય સરકાર અને વહીવટી તંત્રના માથે માછલાં ધોવાતાં જીલ્લા કલેક્ટર એમ. નાગરાજન અને પ્રભારી મંત્રી રમણલાલ પાટકરે મોટી પાંડુલી થી નીલકંઠ તરફ જતી નદી પર સર્વે કરી પાંચ થી સાત જેટલા ચેકડેમ બાંધવાની હૈયાધારણા આપ્યા પછી કોઈ કામગીરી ન થતા ફરીથી શ્રમદાન થકી ચેક બનાવવા જઈ રહ્યા હોવાનું જણાવી સરકાર અંતરિયાળ વિસ્તારના પ્રજાજનોની લાગણી સમજી સત્વરે ન્યાય મળે તેવી માંગ કરી હતી.